Tømmerdoning

En tømmerdoning eller tømmerrustning er et landbruksredskap til frakt av tømmer på vinterføre. Den består av en ramme med meier med en bom på tvers som er festet i et dreiepunkt på midten. På denne bommen legges og festes enden av tømmerstokkene som skal slepes. Tømmerdoningen sørges slik for mindre friksjon mot underlaget, og hindrer framendene av stokkene i å støte mot tuer, stubber og annet. Tømmerdoninger ble først og fremst brukt som hesteredskap, men kunne også brukes på traktor.

En tømmerdoning kan også bestå av to deler – bukk og geit, slik at tømmeret løftes helt opp fra bakken. Den bakerste delen, «geita», festes til framdelen, «bukken», med kjetting.

Referanser 

Landbruksredskaper
Landbrukshistorie